മുന് മിസ് കേരള ഉള്പ്പെടെയുള്ളവരുടെ മരണം: കൊച്ചിയിലെ നമ്ബര് 18 ഹോട്ടലില് പരിശോധന മുന് മിസ് കേരള അന്സി കബീറും റണ്ണറപ്പ് അന്ജന ഷാജനും ഉള്പ്പെടെ മൂന്ന് പേര് വാഹനാപകടത്തില് കൊല്ലപ്പെട്ട സംഭവത്തില് ഫോര്ട്ട്കൊച്ചിയിലെ നമ്ബര് 18 ഹോട്ടലില് പൊലീസ് പരിശോധന. ഫോര്ട്ട് കൊച്ചിയിലെ ഹോട്ടലില് നടന്ന ഡിജെ പാര്ട്ടി കഴിഞ്ഞ് മടങ്ങുമ്ബോഴാണ് മുന് മിസ് കേരള അടക്കം മുന്നുപേര് വൈറ്റിലയില് വാഹനാപകടത്തില് മരിച്ചത്. കൊവിഡ് കാലത്ത് ഡിജെ പോലുളള കൂടിച്ചേരലുകള്ക്ക് നിയന്ത്രണങ്ങള് ഉളളപ്പോഴാണ് ഫോര്ട്ട് കൊച്ചി പൊലീസ് സ്റ്റേഷന് തൊട്ടടത്ത് രാവേറെ നീളുന്ന പാര്ട്ടികള് അരങ്ങേറിയത്. നിശ്ചിതസമയം കഴിഞ്ഞും മദ്യവില്പ്പന നടത്തിയതിനാണ് ഹോട്ടലിന്റെ ബാര് ലൈസന്സ് തൊട്ടടുത്ത ദിവസം സസ്പെന്ഡ് ചെയ്തത്. ലഹരിമരുന്ന് വിതരണം എന്ന സംശയത്തിന്റെ പേരില് എക്സൈസും പരിശോധന നടത്തിയിരുന്നു. കഴിഞ്ഞ മാര്ച്ചില് കേന്ദ്ര എജന്സികളും ഇവിടെ പരിശോധനയ്ക്കെത്തിയതാണ്. എന്നാല് ഈ ഡിജെ പാര്ട്ടിയെക്കുറിച്ച് പ്രതികരിക്കാന് ഹോട്ടലുടമ തയാറായില്ല. ദേശീയപാതയില് പാലാരിവട്ടത്തെ ഹോളിഡേ ഇന് ഹോട്ടലിന് മുന്നിലാണ് ഇവര് അപകടത്തില് പെട്ടത്. ബൈക്കില് ഇടിച്ച് നിയന്ത്രണംവിട്ട കാര് മീഡിയനിലേക്ക് ഇടിച്ചുകയറുകയായിരുന്നു. കേസില് തിങ്കളാഴ്ച കാര് ഓടിച്ചയാളെ അറസ്റ്റ് ചെയ്തിരുന്നു. മാള സ്വദേശി അബ്ദുള് റഹ്മാനെയാണ് പാലാരിവട്ടം പൊലീസ് അറസ്റ്റ് ചെയ്തത്. ഇയാള് മദ്യലഹരിയിലായിരുന്നു വാഹനം ഒടിച്ചതെന്ന് കണ്ടെത്തിയതിനെ തുടര്ന്നായിരുന്നു അറസ്റ്റ്. മനഃപൂര്വമല്ലാത്ത നരഹത്യയ്ക്കാണ് ഇയാള്ക്കെതിരെ കേസെടുത്തത്. അപകടത്തില് മുന് മിസ് കേരളയും ആറ്റിങ്ങല് സ്വദേശിയുമായ അന്സി കബീര് 25, മിസ് കേരള മുന് റണ്ണറപ്പും തൃശൂര് സ്വദേശിയുമായ അന്ജന ഷാജന് 24 എന്നിവര് സംഭവസ്ഥലത്തും ഗുരുതര പരിക്കേറ്റ തൃശൂര് സ്വദേശി കെ എ മുഹമ്മദ് ആഷിഖ് 25 ഞായറാഴ്ച രാത്രിയുമാണ് മരിച്ചത്. Tags: anjana Shajan Ansi Kabeer featured news no.18 hotel